દર વર્ષે 25 જાન્યુઆરીએ હિમાચલ પ્રદેશ સ્થાપના દિવસ તરીકે ઉજવવામાં આવે છે. વર્ષ 1971માં હિમાચલ પ્રદેશ એક સ્વતંત્ર રાજ્ય તરીકે અસ્તિત્વમાં આવ્યું હતું. ભૌગોલિક દ્રષ્ટિએ હિમાચલ પ્રદેશમાં કુલ 12 જિલ્લાઓ આવેલા છે. કાંગડા, હમીરપુર, મંડી, બિલાસપુર, ઉના, ચંબા, લાહૌલ અને સ્પીતી, સિરમૌર, કિન્નોર, કુલ્લૂ, સોલન અને શિમલા જિલ્લો. હિમાચલ પ્રદેશમાં 68 વિધાનસભા બેઠકો છે. રાજ્યની વર્તમાન જનસંખ્યા 71 લાખથી વધુ છે. જેમાં દર એક હજાર પુરુષે મહિલાઓનું પ્રમાણ 974 છે. વર્તમાન વિધાનસભાની ચૂંટણી માટે આગામી 9 નવેમ્બરે મતદાન કરવામાં આવશે. જેમાં એક જ તબક્કામાં 68 બેઠક માટે મતદાન પૂર્ણ કરી લેવામાં આવશે.